b'\n_START_ARTICLE_\nAudra Mikalauskait\xc4\x97\n_START_SECTION_\nI\xc5\xa1silavinimas\n_START_PARAGRAPH_\n1978\xc2\xa0m. baig\xc4\x97 Vilniaus Salom\xc4\x97jos N\xc4\x97ries vidurin\xc4\x99 mokykl\xc4\x85, 1987\xc2\xa0m. Vilniaus universiteto Medicinos fakultete \xc4\xafgijo gydytojos pediatr\xc4\x97s specialyb\xc4\x99. 1993\xc2\xa0m. Kauno medicinos akademijoje baig\xc4\x97 vaik\xc5\xb3 neurologijos rezident\xc5\xabr\xc4\x85 ir \xc4\xafgijo vaik\xc5\xb3 neurolog\xc4\x97s specialyb\xc4\x99. 2000\xc2\xa0m. Vilniaus Gedimino technikos universitete baig\xc4\x97 podiplomines studijas, vadybos magistr\xc4\x97.\n_START_SECTION_\nSta\xc5\xbeuot\xc4\x97s\n_START_PARAGRAPH_\n1995\xe2\x80\x931997\xc2\xa0m. Tarptautin\xc4\x97s sta\xc5\xbeuot\xc4\x97s sveikatos prie\xc5\xbei\xc5\xabros administravimo klausimais Nyderlanduose (Utrechto universitetas), \xc5\xa0veicarijoje, Danijoje. 1997\xc2\xa0m. Tarptautin\xc4\x97 vasaros stovykla socialin\xc4\x97s politikos klausimais. 2000\xc2\xa0m. sta\xc5\xbeuot\xc4\x97 nepilname\xc4\x8di\xc5\xb3 justicijos klausimais (Austrija).\n_START_SECTION_\nVeikla\n_START_PARAGRAPH_\n1993\xe2\x80\x931997\xc2\xa0m. Vilniaus miesto Antakalnio poliklinikos, Kauno Medicinos universiteto klinikos (KMUK), Vilniaus universiteto Vaik\xc5\xb3 ligonin\xc4\x97s \xe2\x80\x9eVaiko raidos centro\xe2\x80\x9c vaik\xc5\xb3 neurolog\xc4\x97-konsultant\xc4\x97. 1994\xe2\x80\x931997\xc2\xa0m. Sveikatos apsaugos ministerijoje Motinos ir vaiko sveikatos skyriuje dirbo konsultanto pareigose\xc2\xa0\xe2\x80\x93 vaik\xc5\xb3 pirmin\xc4\x97 sveikatos prie\xc5\xbei\xc5\xabra, vaik\xc5\xb3 ankstyvoji korekcija ir reabilitacija, vaik\xc5\xb3 oftalmologija, vaik\xc5\xb3 psichiatrija, vaik\xc5\xb3 neurologija, vaik\xc5\xb3 otorinolaringologija. Nuo 1997\xc2\xa0m. iki 2009\xc2\xa0m. Socialin\xc4\x97s apsaugos ir darbo ministerijoje \xc5\xa0eimos, vaik\xc5\xb3 ir jaunimo socialin\xc4\x97s politikos skyriaus (dabar\xc2\xa0\xe2\x80\x93 Vaik\xc5\xb3 ir jaunimo skyrius) ved\xc4\x97ja, v\xc4\x97liau\xc2\xa0\xe2\x80\x93 \xc5\xa0eimos, vaik\xc5\xb3 ir jaunimo departamento (dabar\xc2\xa0\xe2\x80\x93 Pinigin\xc4\x97s paramos, vaik\xc5\xb3 ir jaunimo departamentas) direktoriaus pavaduotoja._NEWLINE_Nuo 2009\xc2\xa0m. rugpj\xc5\xab\xc4\x8dio m\xc4\x97n. LR socialin\xc4\x97s apsaugos ir darbo viceministr\xc4\x97. Kuruojamos sritys: darbo santyki\xc5\xb3, darbo apmok\xc4\x97jimo, darbuotoj\xc5\xb3 saugos ir sveikatos, darbo rinkos ir u\xc5\xbeimtumo, \xc5\xbemogi\xc5\xa1k\xc5\xb3j\xc5\xb3 i\xc5\xa1tekli\xc5\xb3 pl\xc4\x97tros ir profesinio mokymo, Europos S\xc4\x85jungos paramos l\xc4\x97\xc5\xa1\xc5\xb3 administravimo, kiek tai susij\xc4\x99 su \xc5\xa1iomis sritimis._NEWLINE_Nuo 2001\xc2\xa0m. iki 2009\xc2\xa0m. Baltijos j\xc5\xabros valstybi\xc5\xb3 tarybos (BJVT) darbo grup\xc4\x97s vaik\xc5\xb3 klausimais nar\xc4\x97. 2001\xe2\x80\x932003\xc2\xa0m. ekspert\xc4\x97 Europos Tarybos darbo grup\xc4\x97se vaik\xc5\xb3 teisi\xc5\xb3 apsaugos ir \xc5\xa1eimos politikos klausimais._NEWLINE_Netek\xc4\x97jusi.'